b'\n_START_ARTICLE_\nWow-Dees\n_START_PARAGRAPH_\nWow-Dees oli suomalainen Ari "Woude" Voutilaisen johtama vuonna 1986 perustettu rockyhtye. Silt\xc3\xa4 ilmestyi vuosina 1987\xe2\x80\x931988 kaksi single\xc3\xa4 ja yksi albumi Atte Blomin ja Matti ja Teppo Ruohosen AMT-levymerkille. _NEWLINE_Wow-Dees syntyi Voutilaisen kyll\xc3\xa4stytty\xc3\xa4 aiemman yhtyeens\xc3\xa4 Wouden suomenkieliseen musiikkiin. Uusi englanniksi laulanut yhtye oli k\xc3\xa4yt\xc3\xa4nn\xc3\xb6ss\xc3\xa4 sama kuin vanha, vain Kosenius tuli rumpuihin (ja h\xc3\xa4nkin oli aiemmin soittanut my\xc3\xb6s Woudessa) ja Tapio Siitonen liittyi yhtyeen kosketinsoittajaksi. Wow-Deesin ainoan albumin ilmestymisen j\xc3\xa4lkeen Kosenius, Schiray ja Siitonen j\xc3\xa4ttiv\xc3\xa4t yhtyeen. Wow-Dees teki ennen hajoamistaan muutaman keikan kokoonpanolla, jossa aluksi rummuissa oli Pimme Korhonen (ex-Bad Sign ja Sleepy Sleepers), my\xc3\xb6hemmin Jussi Sivonen, Lalli Leimio kitarassa (ex-Young Farmers) ja koskettimissa Seija P\xc3\xb6yht\xc3\xa4ri.'